ai4bharat/Pralekha huggingface dataset:
جل شکتی وزارت
جل شکتی کے وزیر مملکت جناب رتن لال کٹاریہ نے جل جیون مشن کے 4کروڑ کی تعداد پار کرنے اور 38فیصد دیہی آبادی کو نل کنیکشن مہیا کرائے جانے پر خوشی کا اظہار کیا
نئی دہلی ،02اپریل ، 2021
جل شکتی کے وزیر مملکت جنا رتن لال کٹاریہ نے دیہی کنبوں کو جل جیون مشن کے نئے فنکشنل ہاؤس ہولڈ ٹیپ کنکشن  مہیا کرانے میں چار کروڑ کی تعداد پار کرنے پر خوشی کا اظہار کیا اور افسروں کو مبارکباد دی۔ابھی تک دیہی آبادی کے 38 فیصد سے زیادہ لوگوں کو کور کیا جا چکا ہے جن میں سے 21.14 فیصد گھروں کو وزیراعظم جناب نریندر مودی کے ذریعہ 2019 میں مشن کا آغاز ہونے کے بعد سے نل کے پانی کا کنیکشن مہیا کرایا گیا ہے۔ابھی تک 58ضلعوں ،711 بلاکوں ،44459پنچایتوں اور 87009 گاؤں میں ایف ایچ ٹی سی کا 100 فیصد کوریج یقینی بنایا گیا ہے۔ جناب کٹاریہ پچھلے ہفتے کووڈ19پازیٹو ہونے اور علاج کے لئے اسپتال میں داخل ہونے کے باوجود ڈیجیٹل پلیٹ فارم کے ذریعہ مسلسل اپنے سرکاری کاموں کو سر انجام دے رہے ہیں۔
جناب کٹاریہ کو انٹرنیٹ آف تھنگس  ٹیکنولوجی پر مبنی سینسروں کا استعمال کرتے ہوئے پانچ ریاستوں مین گاؤں میں پانی کی سپلائی کی موثر ڈھنگ سے نگرانی کرنے کےلئے انجام دئے گئے کامیابی پائلٹ پروجیکٹ کے بارے میں بھی آگاہ کی گیا۔ اسے ٹاٹا کمیونتی انیشیٹیو ٹرسٹ  اور ٹاٹا ٹرسٹوں کے تعاون سے کیا گیا ہے۔مختلف زرعی –ماحولیاتی زون کو کور کرتے ہوئے پانچ ریاستوں یعنی اتراکھنڈ،راجستھان ،گجرات ،مہاراشٹر اور ہماچل پردیش میں پھیلے گاؤں کی اس پائلٹ پروجیکٹ کےلئے پہچان کی گئی۔
آئی او ٹی یوزرس کو سپلائی کئے جانے والی پانی کی مقدار اور معیار کے بارے میں عوامی صحت افسروں،دیہی پانی سپلائی کمیتی  کے اراکین اور عام لوگوں کو حقیقی معلومات مہیا کرائےگا۔ یہ زیر زمین پانی کے بہاؤ،دباؤ کی سطح ،کلورین اینالائزر اور زیر زمین پانی کی سطح کو دیکھنے کےلئے سینسروں کا استعمال کرے گا۔یہ آلودہ پانی کی سپلائی روکنے ،لیکیج بند کرنے اور وسائل کی ترقی اور تحفظ کے لئے منصوبہ بنانے میں وی ڈبلیو ایس سی کو اہم معلومات مہیا کرانے میں مدد کرے گا۔
پائلٹ پراجیکٹ کی کامیابی نے ریاستوں کو کامیابی کے ساتھ اس ٹیکنولوجی کے استعمال کےلئے حوصلہ افزائی کی ہے۔گجرات بہار ،ہریانہ اور اروناچل پردیش سمیت کئی ریاستوں نے پہلے ہی کئی ضلعوں کے 500گاؤں تک آئی او ٹی پر مبنی ریموٹ مونیٹرنگ سسٹم کےلئے ٹینڈر بھی جاری کردئے ہیں۔اس کے علاوہ سکم،منی پور،گوا ،مہاراشٹر،اتراکھنڈجیسی ریاستوں نے اس ٹیکنولوجی کو شروع کرنے کے عمل کا آغاز کردیا ہے۔
جناب کٹاریہ نے عوامی خدمات کی فراہمی میں بہتری لانے میں ٹیکنولوجی کی اہمیت کا اعتراف کیا۔ انہوں نے کہا کہ سماجی دوری کےلئے سخت قرنطینہ پروٹوکول پر عمل کرنے کے دور میں بھی ٹیکنولوجی نے دنیا کے ساتھ ورچوؤل کنیکٹ میں کامیاب بنایا ہے اور لوگوں کو کام کرنے اور اپنا تعاون دینے میں مدد کی ہے۔
ش ح ۔ا م۔ م ف۔
U:3116
(Visitor Counter : 135
وزارت خزانہ
مرکزی وزیر مملکت  ڈاکٹر جتیندر سنگھ نے سی بی ڈی ٹی کی ای-بُک ‘‘آروہن ’’ کا اجرا کیا
سائنس و ٹکنالوجی ، ارضیاتی سائنس ، وزیر اعظم کے دفتر، عملہ ، عوامی شکایات و پنشن نیز جوہری توانائی اور خلا کے وزیر مملکت ڈاکٹر جتیندر سنگھ ڈاکٹر جتیندر سنگھ نےآج محکمہ انکم ٹیکس کے زیر اہتمام منعقدہ ایک پروگرام میں سی بی ڈی ٹی کی ای بک "آروہن" کا اجرا کیا ۔
بھارت کی تشکیل کرنے والے خیالات و نظریات کے ذریعہ "آزادی کا امرت مہوتسو" منانے کی وزیر اعظم کی اپیل سے متاثر ہو کر اور مخصوص اہداف اورنشانوں کے تئیں عہدبستگی کو تقویت دیتے ہوئے،محکمہ انکم ٹیکس ملک بھر میں اس پروگرام کے تناظر میں مختلف قسم کی سرگرمیوں کا انعقاد کررہا ہے۔ ای –بُک "آروہن" کا اجراء وزارت خزانہ کے زیراہتمام 6 تا 12 جون 2022 کے آئکونک ویک کے دوران منعقدہ آزادی کا امرت مہوتسو تقریبات کا ایک حصہ ہے۔
ڈاکٹر جتیندر سنگھ نے "آروہن" کا اجرا کرنے کے دوران کہا کہ موجودہ حکومت براہ راست ٹیکس کے شعبے میں اصلاحات کا آغاز کرنے کے معاملے میں پیش پیش رہی ہے۔ انہوں نے کہا کہ حکومت کے ذریعہ کی گئی قانونی و انتظامی اصلاحات کے نتیجے میں ٹیکس دہندگان کی جانب سے رضاکارانہ تعمیل میں اضافہ ہوا ہے اور ٹیکس دہندگان کی تعداد کے ساتھ ساتھ ریٹرن فائل کرنے والوں کی تعداد میں بھی نمایاں اضافہ ہوا ہے۔ ڈاکٹر سنگھ نے یہ بھی کہا کہ آزادی کے بعد سے محکمہ انکم ٹیکس کی ترقی کے ساتھ ساتھ بھارتی سماج میں بھی ترقی ہوئی ہے اور اس سے لوگوں کے معاشی رویے میں تبدیلی آئی ہے۔ انہوں نے محکمہ کو کووڈ کے مشکل وقت میں کام کرنے پر مبارکباد دی اور ٹیکس دہندگان کے تئیں ان کی حساسیت کو سراہا۔ انہوں نے ٹیکس انتظامیہ سے اپیل کی کہ وہ ٹیکس کے پیچیدہ قوانین اور طریقہ کار کو آسان اور واضح بنا کر اس امرت کال میں اگلے 25 سالوں کے لیے اہداف طے کریں تاکہ آزادی کے 100ویں سال تک ٹیکس کی ایک وسیع بنیاد بنائی جا سکے۔ انہوں نے امید ظاہر کی کہ قوم کے لیے ایک یادگار کے طور پر کام کرتے ہوئے، "آروہن" نوجوان آئی آر ایس افسران کے لیے تحریک کا ذریعہ بھی بنے گی۔
قبل ازیں، اپنے استقبالیہ خطاب میں، سی بی ڈی ٹی کی چیئرپرسن محترمہ سنگیتا سنگھ نے ملک کی تعمیر میں ٹیکس دہندگان اور محکمہ انکم ٹیکس کے تعاون کو اجاگر کیا۔ انہوں نے یہ بھی کہا کہ محکمہ کو آزادی کے امرت مہوتسو کی تقریبات کے دوران ماضی سے تحریک لے کر مستقبل کی طرف دیکھنا چاہیے۔ انہوں نے محکمہ انکم ٹیکس کے افسران اور ملازمین کی جانب سے گزشتہ مالی سال کے دوران 14.09 لاکھ کروڑ روپے کا اب تک کا سب سے زیادہ نیٹ کلکشن کرنے اور سال 22-2021 کے لیے داخل کردہ آئی ٹی آر کی تعداد میں اضافہ کرنے کے لئے کی گئی کوششوں کی ستائش کی ۔ انہوں نے یہ بھی کہا کہ محکمہ انکم ٹیکس نئی امیدوں، امنگوں اور آنے والے سالوں میں مزید بہتر کارکردگی کا مظاہرہ کرنے کے مضبوط عزم کے ساتھ مستقبل کا خیرمقدم کرتا ہے۔
"آروہن" جس کا مطلب ہے "طلوع" انکم ٹیکس ڈیپارٹمنٹ کے ابتدائی سالوں سے اب تک کی مسلسل ترقی کو ظاہر کرتی ہے۔ یہ ای بک پچھلے سالوں میں محکمہ انکم ٹیکس میں متعارف کرائی گئی اہم اصلاحات کا ایک جائزہ پیش کرتی ہے اور آزادی کے بعد سے ٹیکس انتظامیہ میں انڈین ریونیو سروس کے مختلف بیچوں کے تعاون کو ظاہر کرتی ہے۔ سات دہائیوں پر محیط اس کتاب کے سات ابواب محکمہ انکم ٹیکس میں اہم اصلاحات اور انڈین ریونیو سروس کے افسران کی طرف سے فراہم کردہ قیادت کا خاکہ پیش کرتے ہیں۔ اس مدت کے دوران محکمہ کی ترقی ایک زیادہ ذمہ دار، خدمات کی طرف مائل ادارے کے طور پر ہوئی ہے۔
یہ ای –بک محکمہ انکم ٹیکس کی آفیشیئل ویب سائٹ https://www.incometaxindia.gov.in/Documents/Aarohan-itd-2022-e-book.pdf پر دستیاب ہے۔
وزیراعظم کا دفتر
وزیر اعظم نے شری گورو تیغ بہادر جی کے 400 ویں پرکاش پرب کے موقع پر انہیں سلام عقیدت پیش کیا
وزیر اعظم نے گورودوارا سیس گنج صاحب میں بھی عبادت کی
نئی دہلی، یکم مئی 2021: وزیر اعظم جناب نریندر مودی نے شری گورو تیغ بہادر جی کے 400 ویں پرکاش پرب کے موقع پر انہیں سلام عقیدت پیش کیا۔
وزیر اعظم نےٹوئیٹر پر کہا :
’’گورو تیغ بہادر جی کے 400 ویں پرکاش پرب کے خصوصی موقع پر، میں ان کو سلام عقیدت پیش کرتا ہوں۔ وہ دبے کچلوں کی خدمت کرنے کے لئے اپنے حوصلے اور اپنی کوششوں کے لئے دنیابھر میں ایک قابل احترام شخصیت کے طور پر جانے جاتے ہیں۔ انہوں نے ظلم اور ناانصافی کے خلاف سر جھکانے سے انکار کر دیا تھا۔ ان کی عظیم قربانی متعدد افراد کو طاقت اور حوصلہ فراہم کرتی ہے۔‘‘
وزیر اعظم مودی نے آج گورو دوارا سیس گنج صاحب میں بھی عبادت کی۔
نوجوانوں کے امور اور کھیل کود کی وزارت
ٹینزنگ نورگے نیشنل ایڈونچر ایوارڈ 2021 کے لیے نامزدگی 16 جون 2022 کو ختم
نوجوانوں کے امور اور کھیلوں کی وزارت، حکومت ہند ’’ ٹینزنگ نورگے نیشنل ایڈونیچرایوارڈ ‘‘  کے نام سے نیشنل ایڈونچر ایوارڈز سے نوازتی ہے ۔ اس کا مقصد مہم جوئی کے شعبے سے وابستہ افراد کی کامیابیوں کو تسلیم کرنا اور نوجوانوں میں ضبط وتحمل ، خطرات پسندی، امداد باہمی پر مبنی اجتماع کام کاج اور مشکل ترین حالات میں تیز رفتار اور موثر قسم کے اقدامات کرنے کا جذبہ پیدا کرنا ہے۔
یہ ایوارڈ ایک کانسہ کا مجسمہ، ایک سرٹیفکیٹ، ریشمی ٹائی کے ساتھ بلیزر /ساڑی اور 15 لاکھ روپے کی انعامی رقم پر مشتمل ہے۔ یہ ایوارڈز ، جیتنے والوں کو حکومت ہند کی طرف سے ارجن ایوارڈز کے ساتھ پیش کیے جاتے ہیں۔
عام طور پر، ایک ایوارڈ چار زمروں میں دیا جاتا ہے، یعنی اور زمین، سمندر اور ہوا میں خطرات پسندانہ سرگرمیوں کے لیے لائف ٹائم اچیومنٹ ۔ گزشتہ 3 سالوں کے درمیان حاصل کی جانے والی کامیابیوں پر 3 زمروں کے لیے غور کیا جا رہا ہے یعنی زمینی مہم جوئی ، آبی  مہم جوئی ، فضائی مہم جوئی اور لائف ٹائم اچیومنٹ ایوارڈ کے لیے پورے کیریئر کی کامیابیوں پر غور کیا جاتا ہے۔
2021 ٹی این این اے اے کے لیے نامزدگیاں پورٹل https://awards.gov.in کے ذریعے 18 مئی 2022 سے 16 جون 2022 تک طلب کی جارہی ہے ۔ ایوارڈ کے لیے رہنما خطوط نوجوانوں کے امور اور کھیل کی وزارت کی ویب سائٹ پر درج ذیل پر دستیاب ہیں۔ URL https://yas.nic.in/youth-affairs/inviting-nominations-tenzing-norgay-national-adventure-award-2021۔ کوئی بھی شخص جس میں بہترین کارکردگی کی استعداد ہو اور اس میں قیادت کی نمایاں خصوصیات ہوں، مہم جوئی کے نظم و ضبط کا احساس ہو اور جسےمہم جوئی کے کسی بھی ایک خاص میدان زمین، ہوا یا پانی میں مسلسل کامیابی حاصل رہی ہو۔ ایوارڈ کے لیے آخری تاریخ یعنی 16 جون 2022 سے پہلے مذکورہ پورٹل کے ذریعے درخواست دے سکتے ہیں
وزارت دفاع
پینتیس ویں بحریہ ہائیر کمان کورس  کی الوداعی تقریب
پینتیس ویں بحریہ ہائیر کمان کورس  کی الوداعی تقریب، 03 مئی کو نیول وار کالج  گوا میں منعقد ہوئی۔ ہندوستانی بحریہ کے 25 افسران سمیت34 افسران ، ہندوستانی فوج اور ہندوستانی فضائیہ کے چار چار افسران اور ایک ساحلی گارڈ آفیسر نے کورس مکمل کیا ،جس کا آغاز 01 اگست 22 کو ہوا تھا۔ این ایچ سی سی ،ایک فلیگ شپ کورس ہے جس میں ہندوستانی بحریہ کے کیپٹن اور آرمی، فضائیہ اور کوسٹ گارڈ کے مساوی رینک شامل ہیں۔ کورس کا مقصد قومی سلامتی، میری ٹائم حکمت عملی، مشترکہ آپریشنز اور ٹیکنالوجی کی تبدیلیوں پر بنیادی توجہ کے ساتھ جامع اور آپریشن کی سطح پر قیادت کے لیے افسران کو تیار کرنا ہے۔ کورس کے دوران، شریک افسران نے، قوم کے لیے بالعموم اور مسلح افواج کے لیے بالخصوص اسٹریٹجک اور آپریشنل اہمیت کے مختلف موضوعات پر تحقیق کی۔
اس تقریب کے مہمان خصوصی گوا کے معزز گورنر جناب سریدھرن پلئی تھے۔ اس موقع پر فلیگ آفیسر کمانڈنگ ان چیف، جنوبی بحری کمان وائس ایڈمرل ایم اے ہمپی ہولی نے بھی شرکت کی۔ کورس کے تمام شرکاء کو ڈیفنس اینڈ اسٹریٹجک سٹڈیز پر ڈگری سرٹیفکیٹ سے نوازا گیا۔ کیپٹن راجیو تیواری کو بہترین مقالہ کے لیے چیف آف نیول اسٹاف گولڈ میڈل اور کیپٹن وکرم آہوجا کو دوسرے بہترین مقالہ کے لیے فلیگ آفیسر کمانڈنگ ان چیف  سلور میڈل سے نوازا گیا۔ کیپٹن کنال بھاردواج کو بہترین آپریشن ریسرچ پیپر کے لیے فلیگ آفیسر کمانڈنگ اِن چیف  سلور میڈل سے نوازا گیا جب کہ کیپٹن ورون پانیکر اور کرنل آر آر لدھا کو دوسرے بہترین آپریشن ریسرچ پیپر کے لیے فلیگ آفیسر کمانڈنگ اِن چیف  سلور میڈل سے نوازا گیا۔ تقریب کے دوران کیپٹن سورج جیمز ربیرا کو سب سے زیادہ حوصلہ مند افسر کے لیے پہلے چیف آف ڈیفنس اسٹاف کی یاد میں ایک نئی قائم کردہ جنرل بپن راوت ٹرافی سے نوازا گیا۔ بحریہ کی ویلفیئر اینڈ ویلنس ایسوسی ایشن  کی صدر محترمہ کلا ہری کمار، این ڈبلیو ڈبلیو اے  کی محترمہ مدھومتی ہمپی ہولی اور آنجہانی جنرل بپن راوت کی بیٹیاں بھی ایوارڈ تقریب میں موجود تھیں۔
مہمان خصوصی نے، تمغہ جیتنے والوں کو مبارکباد دی اور افسران کی استقامت اور پیشہ ورانہ مہارت کو سراہا۔ فارغ التحصیل افسران اب مسلح افواج میں کلیدی آپریشنل اور اسٹاف کے متعلقہ عہدوں پرتعینات ہوں گے اور پالیسی سازی کے ساتھ ساتھ فیصلہ سازی میں بھی اہم کردار ادا کریں گے۔
خواتین اور بچوں کی ترقیات کی وزارت
خواتین اور بچوں کی ترقی کی وزیر محترمہ اسمرتی زوبن ایرانی نے 10 اگست 2022 کو ایتھوپیا کی خواتین اور سماجی امور کی وزیر سے ملاقات کی اور خواتین کو بااختیار بنانے سے متعلق باہمی تعاون کے شعبوں پر تبادلہ خیال کیا
خواتین اور بچوں کی ترقی کی وزیر محترمہ اسمرتی زوبن ایرانی نے آج ایتھوپیا کی خواتین اور سماجی امور کی وزیر ڈاکٹر ایرگوگے ٹیسفائے ولڈامیسکل سے ملاقات کی۔ عزت مآب وزیر نے اپنے ہم منصب کو انڈین کونسل فار کلچرل ریلیشنز  کا ممتاز الومنی ایوارڈ حاصل کرنے پر مبارکباد پیش کی جو ہندوستان اور ایتھوپیا کے درمیان افہام و تفہیم، خیر سگالی اور دوستی کو فروغ دینے میں ان کی شاندار شراکت کے اعتراف میں دیا گیا ہے۔
وزراء نے خواتین کو بااختیار بنانے اور صنفی مساوات سے متعلق مختلف امور کے ساتھ ساتھ باہمی تعاون کے لیے خواتین کو بااختیار بنانے سے متعلق باہمی دلچسپی کے شعبوں پر تبادلہ خیال کیا۔ بات چیت کے دوران، عزت مآب وزراء نے خواتین کو سماجی، سیاسی اور معاشی طور پر بااختیار بنانے کے لیے اقدامات، پالیسیوں اور بہترین طور طریقوں کو اجاگر کر کے خواتین کی زندگیوں میں تبدیلی لانے کی خاطر اہم امور پر تبادلہ خیال کیا۔
ایتھوپیا کی وزیر نے خواتین کو بااختیار بنانے سے متعلق مختلف اقدامات کے لیے حکومت ہند کی کاوشوں کی بھی ستائش کی۔
دونوں وزراء نے خواتین اور بچوں کے حقوق کے فروغ کے لیے دو طرفہ اور کثیرالجہتی فورمز پر بات چیت جاری رکھنے پر اتفاق کیا۔
جل شکتی وزارت
زیر زمین پانی کے بندوبست کا ریگولیشن
نئی دہلی:24؍مارچ 2022۔ سینٹرل گراؤنڈ واٹر اتھارٹی  کا قیام ماحولیات  قانون 1986 کے سیکشن 3  کے تحت عمل میں آیا تھا، جس کا مقصد ملک میں زیر زمین پانی کے فروغ اور بندوبست کو ریگولیٹ  اور کنٹرول کرنا ہے۔ سی جی ڈبلیو اے 20 ریاستوں / مرکز کے زیر انتظام علاقوں میں 24 ستمبر 2020 کو جاری کئے گئے رہنما ہدایات کے مطابق زیر زمین پانی کو نکالنے کے لئے ’نو آبجیکشن سرٹیفکیٹس‘  دیتی ہے۔ یہ رہنما ہدایات یو آر ایل: https://cgwa-noc.gov.in/landingpage/Guidlines/NewGuidelinesNotified250920.pdf#ZOOM=100. پر دیکھی جاسکتی ہیں:
دیگر ریاستوں / مرکز کے زیر انتظام علاقوں میں زیر زمین پانی کے ریگولیشن کا کام ریاستی حکومت کے ذریعے ان کے ذریعے مقرر کردہ رہنما ہدایات / التزامات کے مطابق انجام دیا جاتا ہے۔
آبی وسائل کا محکمہ، آر ڈی اینڈ جی آر  اٹل بھو جل یوجنا  کا نفاذ کررہا ہے۔ یہ 6000 کروڑ روپئے کی مرکزی زمرے کی ایک اسکیم ہے، جس کا مقصد کمیونٹی شراکت داری کی مدد سے زیر زمین آبی وسائل کا پائیدار بندوبست کرنا ہے۔ اٹل جل کا نفاذ پانی کی قلت والے 80 اضلاع اور 7 ریاستوں یعنی گجرات، ہریانہ، کرناٹک، مدھیہ پردیش، مہاراشٹر، راجستھان اور اترپردیش کی 8565 گرام پنچایتوں میں 5 سال کی مدت کے لئے یکم اپریل 2020 سے کیا جارہا ہے۔
اس اسکیم کے دو اجزاء ہیں، پہلا ادارہ جاتی تقویت کاری اور صلاحیت سازی کمپونینٹ، جس کا مقصد شریک ریاستوں میں زیر زمین پانی کے گورنینس میکانزم کو مضبوط کرنا ہے۔ اس اسکیم کا دوسرا جزو ہے انسینٹیو کمپونینٹ، جس کا مقصد متعدد طرح کے اقدامات کے لئے ریاستوں کو انسینٹیو دینا ہے۔
مزید برآں اس اسکیم میں متعدد سرگرمیوں جیسے کہ واٹر یوزر تنظیموں کی تشکیل / تقویت کاری، زیر زمین پانی سے متعلق ڈیٹا کی نگرانی اور اس کی اشاعت، واٹر بجٹنگ، گرام پنچایت وار آبی تحفظاتی منصوبوں کی تیاری اور موجودہ اسکیموں کے ساتھ تال میل کے ذریعے ان کا نفاذ اور زیر زمین پانی کے پائیدار بندوبست سے متعلق آئی ای سی کی سرگرمیوں، کے توسط سے کمیونٹیز کی سرگرم شراکت داری کا تصور کیا گیا ہے۔
یہ اطلاع جل شکتی کے وزیر مملکت جناب بشیسور توڈو نے آج لوک سبھا میں ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔
ش ح۔ م م ۔ م ر
Urdu No. 3195
(Visitor Counter : 103
یو پی ایس سی
نیشنل ڈیفنس اکیڈمی اور نول اکیڈمی امتحان،2021-حتمی نتائج کا اعلان
درج ذیل فہرست میرٹ میں ان 462امیدواروں کی ہے، جنہوں نے نیشنل ڈیفنس اکیڈی کے فوج، بحری فوج اور بری فوج وِنگ کے 148ویں نصاب و نول اکیڈمی کے 110ویں انڈین نول اکیڈمی نصاب میں داخلے کے لئے یونین پبلک سروس کمیشن کے ذریعے 14نومبر 2021ء کو منعقد تحریری امتحان اور بعد میں رکشا منترالیہ کے سروسز سلیکشن بورڈ کے ذریعے لیے گئے انٹرویو کے نتائج کی بنیاد پر کامیابی حاصل کی ہے۔مذکورہ نصابوں کے آغاز ہونے کی تاریخ کے سلسلے میں تفصیلی معلومات کے لئے براہ کرم رکشامنترالیہ کی ویب سائٹوں یعنی www.joinindianarmy.nic.in www.joinindiannavy.gov.in and www.careerindianairforce.cdac.in.کو دیکھیں۔
2. ان فہرستوں کو تیار کرتے وقت صحت ٹسٹ کے نتائج کو دھیان میں نہیں رکھا گیا ہے۔
3.جن امیدواروں نے اپنے ذریعے دعویٰ کی پیدائش کی تاریخ اور تعلیمی لیاقتوں وغیرہ کی حمایت میں ضروری سرٹیفکیٹ براہ راست اَپر بھرتی ڈائریکٹوریٹ ، ایڈجوٹنٹ جنرل کی شاخ، متحدہ ہیڈکوارٹر، رکشا منترالیہ ، مغربی بنگال نمبر III، وِنگ-I، آر کے پورم ، نئی دہلی -110066میں پہلے جمع نہیں کئےہیں، ان کی امیدواری ایسا کئے جانتے تک معطل رہے گی اور مذکورہ سرٹیفکیٹ یونین پبلک سروس کمیشن کو نہیں بھیجنے ہیں۔
4.امیدواروں کو صلاح دی جاتی ہے کہ اپنے پتے میں کسی طرح کی تبدیلی کے تعلق سے مذکورہ پتے پر فوجی ہیڈکوارٹر کو فوراً، براہ راست مطلع کریں۔
5.نتائج یونین پبلک سروس کمیشن کی ویب سائٹ https://www.upsc.gov.in.پر بھی دستیاب ہے، تاہم امیدواروں کے نمبر حتمی نتائج کے اعلان کی تاریخ سے 15دن کے بعد ویب سائٹ پر دستیاب ہوں گے۔
6.اس سلسلے میں اضافی معلومات کے لئے امیدوار یونین پبلک سروس کمیشن کے احاطے گیٹکے پاس واقع سہولتی مرکز پر کسی بھی کام کے دن صبح 10 بجے سے شام 17:00کے درمیان ذاتی طورپر یا ٹیلی فون نمبر
011-23385271/011-23381125/01123098543پر رابطہ کرسکتے ہیں۔اس کے علاوہ ایس ایس بی ؍انٹرویو سے متعلق معاملوں میں فوج کو پہلے متبادل کےطور پر چننے والے امیدوار ٹیلی فون نمبر011-26175473 یا joinindianarmy.nic.in پربحریہ ؍نول اکیڈمی کو پہلے متبادل کے طورپر چننے والے امیدوار ٹیلی فون نمبر011-23010097؍ای میل: Email:officer-navy[at]nic[dot]in or joinindiannavy.gov.inپر اور ایئرفورس کو پہلے متبادل کے طورپر چننے والے امیدوار ٹیلی فو ن نمبر011-23010231، ایکسٹینشن7645/7646/7610یا www.careerindianairforce.cdac.in پر رابطہ کرسکتے ہیں۔
نتائج کے لئے یہاں کلک کریں۔
Click here for results:
وزیراعظم کا دفتر
سترہ زبانوں میں 10 لاکھ سے زیادہ مرتبہ کھیلے گئے دنیا کے سب سے بڑے کوئز میں سے ایک، جگیاسا کےجیتنے والوں کو وزیر اعظم کی مبارکباد
ہندوستان کی قدیم تہذیبی اقدار، اس کی ثقافتوں کے ارتقاء، شاندار ماضی اور اخلاقیات کے شاندار سماگم کے بارے میں 17 زبانوں میں10 لاکھ سے زیادہ مرتبہ کھیلے گئے دنیا کے سب سے بڑے کوئز میں سے ایک، جگیاسا کےجیتنے والوں کو وزیر اعظم جناب نریندر مودی نے مبارکباد دی ہے۔
مرکزی وزیر جناب ہردیپ سنگھ پوری کا ایک ٹویٹ شیئر کرتے ہوئے وزیر اعظم نے ٹویٹ کیا:
جگیاسا کے تمام جیتنے والوں کو مبارکباد۔ یہ ایک وسیع کوشش تھی، جس کا مقصد نوجوانوں میں ہماری تاریخ اور ثقافت کے بارے میں معلومات کو بڑھانا تھا۔ اس کوئز کے تئیں ایسا غیر معمولی رسپانس دیکھ کر خوشی ہوئی۔
زراعت اور کاشتکاروں کی فلاح و بہبود کی وزارت
زراعت اور کسانوں کی فلاح وبہبود کے مرکزی وزیر جناب نریندر سنگھ تومر نے گوالیار- چمبل علاقے کے وسیع بیہڑ کو زراعت کے قابل بنانے کیلئے عالمی بینک کے نمائندوں کےساتھ میٹنگ کی
شروعاتی پروجیکٹ رپورٹ ایک ماہ کے اندر پیش کی جائے گی
موجودہ 3 لاکھ ہیکٹیئر سے بھی زیادہ ناقابل کاشت بیہڑ علاقے میں زرعی ترقی سے گوالیار- چمبل علاقے میں بیہڑ کی مربوط ترقی میں مدد ملے گی: نریندر سنگھ تومر
زراعت اور کسانوں کی فلاح وبہبود، دیہی ترقیات نیز پنچایتی راج کے مرکزی وزیر جناب نریندر سنگھ تومر نے 25 جولائی 2020 کو ویڈیو کانفرنس کے ذریعے گوالیار- چمبل خطے کے بڑے بیہڑ علاقے کو زراعت کے تحت لانے کیلئے عالمی بینک کے نمائندوں، مدھیہ پردیش کے محکمہ زراعت کے سینئر افسران، سائنسدانوں، راج ماتا وجئے راجے سندھیا کرشی وشوودیالیہ، گوالیار،کے وائس چانسلر اور دیگر اسٹیک ہولڈروں کےساتھ تبادلہ خیال کرنے کیلئے ایک میٹنگ منعقد کی۔ اس میٹنگ میں فیصلہ کیا گیا کہ اس کام کو کرنے کیلئے عالمی بینک کے اشتراک وتعاون سے ایک پروجیکٹ تیار کیا جائیگا۔ اس سلسلے میں اس سے قبل عالمی بینک کے نمائندوں کے ساتھ ایک میٹنگ منعقد کی گئی اور ایک مہینے کے اندر ایک شروعاتی پروجیکٹ رپورٹ تیار کرنے کا فیصلہ کیا گیا۔
اس موقع پر اظہا رخیال کرتے ہوئے زراعت اور کسانوں کی بہبود کے مرکزی وزیر نے مطلع کیا کہ 3 لاکھ ہیکٹیئر سے زائد اراضی کاشت کے قابل نہیں ہے، اگر اس کو زراعت کے قابل بنادیا جائے تو گوالیار- چمبل خطے میں بیہڑ علاقے کی مربوط ترقی میں مدد ملے گی۔ انہوں نے مزید کہا کہ اس پروجیکٹ میں مجوزہ اصلاحات سے نہ صرف زرعی ترقی اور ماحول کو بہتر بنانے میں مدد ملے گی بلکہ اس سے لوگوں کیلئے روزگار کےمواقع پیداکرنے اور خطے کی ترقی کرنے کی راہ بھی ہموار ہوگی۔
جناب تومر نے کہا کہ گوالیار- چمبل علاقے میں بیہڑ علاقے کی ترقی کیلئے وسیع امکانات ہیں۔ چمبل ایکسپریس وے تعمیر کی جائے گی جو اس علاقے سے گزرے گی۔ اس کے ذریعے علاقے کی مجموعی ترقی ممکن ہوسکے گی۔ شروعاتی رپورٹ تیار کرنے کے بعد مزیدکارروائی کرنے کیلئے مدھیہ پردیش کے وزیر ا علیٰ کے ساتھ میٹنگیں منعقد کی جائیں گی۔
عالمی بینک کے نمائندے جناب آدرش کمار نے کہا کہ عالمی بینک مدھیہ پردیش کی ریاست میں کام کرنے میں دلچسپی رکھتا ہے۔ زراعت اور کسانوں کی بہبود کی وزارت کے جوائنٹ سکریٹری جناب وویک اگروال نے کہا کہ کم از کم بجٹ مختص کرکے مجوزہ پروجیکٹ کا کام شروع کرنے سے قبل ٹیکنالوجی ، بنیادی ڈھانچے، سرمایہ لاگت اور سرمایہ کاری سے متعلق تمام پہلوؤں کو ملحوظ رکھا جائیگا۔
زرعی پیداوار کے کمشنر جناب کے کے سنگھ نے کہا کہ پرانے پروجیکٹ کی تجدید کی گئی ہے اور اس کام کو زراعت اور کسانوں کی فلاح وبہبود، دیہی ترقیات اور پنچایتی راج کےمرکزی وزیر کی رہنمائی میں کیاجائیگا۔ راج ماتا وجئے راجے سندھیا ایگریکلچرل یونیورسٹی، گوالیار کے وائس چانسلر ڈاکٹر ایس کے راؤ نے کہا کہ اس کام کو خطے کی مجموعی زرعی ترقی کو ذہن میں رکھتے ہوئے کیا جاسکتا ہے۔
-----------------------
م ن۔م ع۔ ع ن
U NO: 4166
(Visitor Counter : 160
بجلی کی وزارت
ڈسکومس کی مالی اور آپریشنل استعداد کار کو بہتر بنانے کے لیے حکومت کے اقدامات
حکومت ہند نے ڈسکومس کی مالی اور آپریشنل افادیت کو بہتر بنانے کے لیے بہت سی مداخلتیں کی ہیں جو لیکویڈیٹی انفیوزن اسکیم ؛ بجلی کے شعبے کی اصلاحات سے منسلک ریاستوں کو جی ایس ڈی پی کے 0.5 فیصد کے اضافی قرضے ؛پاور فائنانس کارپوریشن لمیٹڈ اور آر ای سی لمیٹڈ کے ذریعے قرضے دینے کے اضافی افادتی ضابطوں کو متعارف کرانے ؛ اور از سر نو تشکیل شدہ تقسیم کے شعبے کی اسکیم  سمیت اصلاحی اقدامات شامل ہیں۔ان تمام اقدامات میں ریاستوں اور ڈسکومس کے لیے فنڈ کی منظوری ، ان کے آپریشنل اور مالیاتی استعداد کو بہتر بنانے کے لیے ان کے اقدامات کے ساتھ مشروط ہوگی۔
علاوہ ازیں، حکومت نے 28 جون 2019 کو ایک حکمنامہ بھی جاری کیا تھا جس میں ڈسٹریبیوشن لائسنس یافتگان کے ذریعے بجلی کی خریداری کے معاہدے  کے تحت ادائیگی کی کے حفاظتی طریقہ کار کے طور پر ، وافر تعداد میں لیٹر آف کریڈٹ  کو کھولنے اور برقرار رکھنے کو نافذ کیا گیا ہے۔یہ حکمنامہ این ایل ڈی سی اور آر ایل ڈی سی کو لیٹر آف کریڈٹ کے کھولنے کی تصدیق کے بعد ہی بجلی فراہم کرنے کا حکم دیتا ہے۔یہ اصلاحاتی اقدامات ڈسکومس کی مالی صورتحال کو بہتر بنائیں گے جس سے لکویڈیٹی کی صورتحال میں استحکام آئے گا، جس کے نتیجے میں بجلی پیدا کرنے وا لی کمپنیوں  کے بقایا جات میں کمی واقع ہوگی۔
مزید برآں، بجلی تقسیم کرنے والی تمام کمپنیاں، بقایاواجبات کی ادائیگی کے لیے ، بجلی پیدا کرنے والی کمپنیوں اور بین ریاستی ترسیلی لائسنس یافتگان کے ذریعے مسلسل پیروی کر رہی ہیں۔ ناقص ہونے کی صورت میں، بجلی کی فراہمی کے ضابطے کے لیے نوٹس جاری کیے جاتے ہیں اور واجبات کی وصولی کے لیے ہندوستان کے ریزروبینک  اور ریاستی حکومت کے درمیان سہ فریقی معاہدہ بھی کیا جاتا ہے۔
یہ معلومات ، بجلی اور نئی نیز قابل تجدید توانائی کے مرکزی وزیر جناب آر کے سنگھ نے آج راجیہ سبھا میں ایک تحریری جواب میں فراہم کیں۔
وزارت اطلاعات ونشریات
'بھارت:دی مدر آف ڈیموکریسی' نے ہندوستانی جمہوری اخلاقیات کے جذبے کا احاطہ کرتی ہے
حکومت ہند کی ثقافت کی وزارت نے10-8 ستمبر 2023 کے دوران جی 20 سربراہ اجلاس کے لیے آئی ٹی پی او کے ہال نمبر 14 میں’بھارت: دی مدر آف ڈیموکریسی ‘سے متعلق ایک نمائش تیار کی۔ اس نمائش میں ہمارے ملک کی جمہوری روایات کے تیار کردہ تجربے کو ظاہر کیا گیا۔




وہ پراعتماد، خود اعتمادی اور دنیا کی آنکھ میں آنکھ ڈال کر دیکھ رہا ہےاور آزادی کے ساتھ دیکھ رہا ہے۔ اپنے جسم پر وہ سجاوٹ کی طرح زیورات پہنتی ہے ،جیسا کہ مغربی ہندوستان میں خواتین ہر روز پہنتی ہیں۔ اس چیز کی اصل اونچائی10.5 سینٹی میٹر ہے، لیکن نقل 5 فٹ اونچائی اور 120 کلو وزن کانسے میں بنائی گئی تھی۔
ہندوستان میں جمہوریت کی تاریخ کو راستے کے ایک طرف 26 انٹرایکٹو پینلز کے ذریعے دوبارہ دیکھا جا سکتا ہے، جہاں دیکھنے والےمتن کو پڑھ سکتے ہیں اور 16 مختلف زبانوں میں آڈیو سن سکتے ہیں۔ پینل میں لوکل سیلف گورننس، جدید ہندوستان میں انتخابات، کرشن دیوا رایا، جین دھرم اور دیگر شامل ہیں۔اس نمائش کو جی 20 ایپلی کیشن پر ڈیجیٹل طور پر دیکھا جا سکتا ہے۔
ہندوستان میں جمہوریت ایک قدیم تصور ہے۔ ہندوستانی اخلاقیات کے مطابق جمہوریت معاشرے میں آزادی، قبولیت، مساوات اور شمولیت کی اقدار پر مشتمل ہے اور اس کے عام شہریوں کو معیاری اور باوقار زندگی گزارنے کی اجازت دیتی ہے۔ رگ وید اور اتھرو وید، قدیم ترین دستیاب مقدس متن میں سبھا، سمیتی اور سنسد جیسے شراکتی اداروں کا حوالہ دیتے ہیں، جو کہ ہماری پارلیمنٹ کو ظاہر کرنے والی آخری مدت ابھی تک کرنسی میں ہے۔ رامائن اور مہابھارت، اس سرزمین کے عظیم شاہکار ہیں، بھی فیصلہ سازی میں لوگوں کو شامل کرنے کی بات کرتے ہیں۔ ہندوستانی متن کی مثالوں میں بھی پائے جاتے ہیں ، کیونکہ حکومت کرنے کا اختیار میرٹ یا مشترکہ اتفاق رائے سے حاصل کیا جاتا ہے اور یہ موروثی نہیں ہے۔ پریشد اور سمیتی جیسے مختلف جمہوری اداروں میں ووٹر کی قانونی حیثیت پر مسلسل بحث ہوتی رہی ہے۔ ہندوستانی جمہوریت واقعی سچائی، تعاون، اشتراک، امن، ہمدردی اور عوام کی اجتماعی طاقت کا ایک پرمسرت اورشاندار اعلانیہ ہے۔